1. Lees die hoofstuk ‘n paar keer stadig en met aandag deur. Nadat jy die hoofstuk ‘n paar keer deurgelees het, maak die Bybel toe en vra jouself die vraag: “Waaroor het die gelese gedeelte ge-handel?” Lees die hoofstuk nou weer ‘n keer deur. Verkieslik in ‘n Bybel wat in ‘n ander taal geskryf is.
a) Waaroor handel die hoofstuk? Wat is die hooftema in die hoofstuk?
b) Watter persone tree op in die hoofstuk? Byvoorbeeld: Wie is aan die woord? Aan wie word geskryf?
c) Wat is die sleutelteks?
d) Wat leer die hoofstuk my van Jesus Christus?
e) Op watter sondes in my lewe wys die hoofstuk my?
f) Wat belowe God my in hierdie hoofstuk?
g) Watter opdragte / voorskrifte ten opsigte van my lewe word in hierdie hoofstuk gegee?
h) Watter sake word in hierdie hoofstuk genoem waaroor en waarvoor ek kan bid?
Maak vir jou kaartjies waarop jy die Bybelteks neerskryf. Op die een kant van die kaartjie skryf jy die teks-onderwerp en die teks-verwysing en op die ander kant, die woorde van die betrokke teks. Hierdie kaartjies kan jy by jou hou en wanneer daar ‘n geleentheid is, kan jy die kaartjies uithaal en die Bybeltekse leer.
5. Gehoorsaam die bevele, opdragte, voorskrifte ensovoorts in elke hoofstuk wat jy lees. Jy moet nie net hoor wat God in die Bybel te sê het nie, jy moet dit ook doen en so lewe. (Jak. 1:22 “En word daders van die woord en nie net hoorders wat julleself bedrieg nie.)